CELEX: 62015CN0657
Language: lt
Date: 2015-12-07 00:00:00
Title: Byla C-657/15 P: 2015 m. gruodžio 7 d. Viasat Broadcasting UK Ltd pateiktas apeliacinis skundas dėl 2015 m. rugsėjo 24 d. Bendrojo Teismo (aštuntoji kolegija) priimto sprendimo byloje T-674/11 TV2/Danmark/Europos Komisija

15.2.2016   
            
            
               LT
            
            
               Europos Sąjungos oficialusis leidinys
            
            
               C 59/8
            
         2015 m. gruodžio 7 d.Viasat Broadcasting UK Ltd pateiktas apeliacinis skundas dėl 2015 m. rugsėjo 24 d. Bendrojo Teismo (aštuntoji kolegija) priimto sprendimo byloje T-674/11 TV2/Danmark/Europos Komisija
   
   (Byla C-657/15 P)
   (2016/C 059/07)
   Proceso kalba: danų
   
      Šalys
   
   
      Apeliantė: Viasat Broadcasting UK Ltd, atstovaujama advokater M. Honoré ir S. Kalsmose-Hjelmborg
   
      Kitos proceso šalys: TV2 Danmark A/S, Europos Komisija, Danijos Karalystė
   
      Apeliantės reikalavimai
   
   
               —
            
            
               Panaikinti 2015 m. rugsėjo 24 d. Bendrojo Teismo sprendimo byloje T-674/11 TV2/Danmark/Komisija rezoliucinės dalies 1 punktą (1 reikalavimas).
            
         
               —
            
            
               Panaikinti tą 2015 m. rugsėjo 24 d. Bendrojo Teismo sprendimo byloje T-674/11 TV2/Danmark/Komisija dalį, kurioje Bendrasis Teismas pripažįsta pagrįsta ieškovės pirmojo ieškinio pagrindo trečią dalį (2 reikalavimas).
            
         
               —
            
            
               Nuspręsti Komisijos naudai dėl TV2 ir Danijos Karalystės pateikto ieškinio dėl panaikinimo.
            
         
               —
            
            
               Priteisti iš TV2/Danmark ir Danijos Karalystės, ieškovių pirmoje instancijoje, Viasat patirtas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Pateikdama pirmąjį pagrindą Viasat teigia, kad Bendrasis Teismas neteisingai nusprendė, jog Komisija padarė klaidą prieidama prie išvados, kad 1995 m. ir 1996 m. TV2 Reklame A/S pajamos iš reklamos yra valstybės pagalba.
   
      Viasat taip pat nurodo, kad 1995 m. ir 1996 m. pajamos iš reklamos buvo susijusios su valstybės išteklių pervedimu, nes šios pajamos buvo pervedamos per bendrovę TV2 Reklame A/S ir TV2 Fund, kuriuos abu kontroliavo valstybė. Be to, dėl faktinio išteklių panaudojimo sprendė Kultūros ministras (Kulturministeren) ir Parlamentinis finansų komitetas (Folketingets Finansudvalg). Bendrasis Teismas taip pat suklydo nutardamas, kad TV2 turėjo teisę į išteklius, kurios turėjo TV2 Fund, ar jų dalį.
   Pateikdama antrąjį pagrindą Viasat teigia, kad Bendrasis Teismas suklydo pripažindamas pagrįstu ieškovės teiginį, kad toje byloje buvo įvykdyta antroji Altmark sąlyga (88-111 punktai). Viasat pažymi, kad tame sprendime Bendrasis Teismas atsižvelgė tik į ginčijamo sprendimo aiškinimą, kurį, Bendrojo Teismo manymu, Komisija turėjo pateikti savo rašytinėse pastabose Bendrajam Teismui, tačiau neišnagrinėjo ginčijamo sprendimo motyvų. Iš ginčijamo 114–116 punktų nematyti, kad antra Altmark sąlyga apima reikalavimą, jog kompensacijos gavėjas būtų veiksmingas.
   Taigi Bendrasis Teismas turėjo nuspręsti dėl to, ar Komisija galėjo antrosios Altmark sąlygos atžvilgiu reikalauti, kad būtų numatomos ne tik būsimos TV2 pajamos iš reklamos (t. y. įplaukos), bet ir išlaidos, susijusios su kompensacijos apskaičiavimu.
   
      Viasat teigia, kad Komisijos reikalavimas, kad išlaidos būtų pakankamai skaidrios, yra logiška ir būtina pasekmė didelės viešųjų paslaugų teikėjo, kurią jis turi radijo ir televizijos sektoriuose, laisvės: žr., be kita ko, Sprendimo BUPA/Komisija, T-289/03, EU:T:2008:29, 214 punktą.
   Išlaidų skaidrumo būtinybė taip pat svarbi dėl kitų Altmark kriterijų: žr. Bendrojo Teismo sprendimo Viasat/Komisija, T-125/12, EU:T:2015:687, 80–83 punktus.